CONVOCATORIA DE VARIOS PROCESOS SELECTIVOS PARA CUBRIR PRAZAS E POSTOS VACANTES NO CADRO DE PERSOAL FUNCIONARIO E LABORAL FIXO DA DEPUTACIÓN DE PONTEVEDRA, INCLUÍDAS NA OEP DOS ANOS 2018 E 2019 RESERVADAS Á QUENDA DE PROMOCIÓN INTERNA (CPI 2019 S)
ADMINISTRACIÓN LOCAL — Provincial — Deputación Provincial (Persoal, oposicións, 22/10/2019)

O deputado, en virtude das competencias delegadas da Presidencia en materia de Persoal, dita a seguinte De conformidade co establecido no artigo 34. g) da Lei 7/1985, de 2 de abril, reguladora das bases de réxime local, modificada pola Lei 11/1999, de 21 de abril, así como a Lei 5/2015, de 30 de outubro, pola que se aproba o Texto refundido da Lei do estatuto básico do empregado público (TRLEBEP), RESOLVO aprobar a convocatoria de varios procesos selectivos para cubrir prazas e postos vacantes no cadro de persoal funcionario e laboral fixo da Deputación de Pontevedra, incluídas nas ofertas de emprego público dos anos 2018 e 2019, que se rexerán polas seguintes bases xerais e específicas: Esta convocatoria ten por obxecto cubrir varias prazas e postos de persoal funcionario e laboral fixo da Deputación Provincial de Pontevedra incluídas nas ofertas de emprego público dos anos 2018 e 2019 e reservadas á quenda de promoción interna. O número de prazas e postos vacantes, a súa denominación e características relaciónanse a continuación: O sistema de selección determínase nas bases específicas de cada unha delas.1) Con carácter xeral, para seren admitidas na realización das probas selectivas as persoas aspirantes deberán reunir os seguintes requisitos, ademais dos que se establezan nas respectivas bases específicas de ingreso: a) Ter a nacionalidade española, sen prexuízo do disposto no artigo 57 do TRLEBEP respecto do acceso ao emprego público de nacionais doutros estados b) Ter cumpridos os dezaseis anos de idade e non superar, no seu caso, a idade máxima de xubilación forzosa c) Posuír ou estar en condicións de obter o título académico esixido nas bases específicas para ingresar na praza ou posto o día en que remate o prazo de presentación de instancias d) Posuír a capacidade funcional para o desempeño das tarefas habituais da praza ou posto ao que aspiran e) Non estar separadas por un expediente disciplinario do servizo de calquera administración pública ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, para o acceso ao corpo ou escala de persoal funcionario do que estivesen separadas ou inhabilitadas. No caso de ser nacionais doutro estado, non atoparse inhabilitadas ou en situación equivalente nin estar sometidas a sanción disciplinaria ou equivalente que impida, no seu estado e nos mesmos termos, o acceso ao emprego público f) Ingresar a cantidade fixada como dereitos de exame no recibo que se emite xunto coa solicitude de participación g) Cumprir os demais requisitos esixidos para o ingreso nas respectivas bases específicas 2) As persoas aspirantes deberán posuír todos os requisitos esixidos no apartado anterior o día en que remate o prazo para presentar as solicitudes e conservalos, polo menos, ata a data do seu nomeamento como persoal funcionario de carreira ou laboral fixo.1) As solicitudes presentaranse obrigatoriamente por medios electrónicos a través do formulario normalizado “217424 Procedementos de selección para o acceso ao emprego público”, dispoñible na sede electrónica da Deputación de Pontevedra (https://sede.depo. gal), de acordo co establecido no artigo 14.2. e) da Lei 39/2015, de 1 de outubro, do procedemento administrativo común das administracións públicas (LPACAP). No caso de presentar a solicitude de forma presencial requiriráselles que a emenden mediante a súa presentación electrónica. Para estes efectos considerarase como data de presentación da solicitude aquela na que se realizase a emenda. En todo caso, se tal emenda se efectuase fóra do prazo de admisión de solicitudes esta deberá limitarse á presentación electrónica do entregado previamente de xeito presencial, sen que poidan engadirse outros datos ou documentos ou rectificar os xa achegados. Para a presentación das solicitudes a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal), e os certificados electrónicos (incluído o DNIe). 2) Para seren admitidas nas probas selectivas correspondentes as persoas aspirantes deberán manifestar nas súas solicitudes de participación que reúnen todas e cada unha das condicións esixidas na data en que remate o prazo de presentación.3) As persoas con algunha discapacidade deberán indicalo na súa solicitude e, no seu caso, solicitarán as posibles adaptacións de tempo e de medios para realizar os exercicios nos que a adaptación fose necesaria.4) As persoas aspirantes quedan vinculadas aos datos que consten na súa solicitude, aínda que os erros de feito que poidan advertirse poderán emendarse ou repararse en calquera momento, de oficio ou a instancia de parte. O prazo para presentar as solicitudes será de 20 días hábiles, contados a partir do día seguinte ao da publicación da convocatoria no Boletín Oficial do Estado (BOE), mediante extracto, e previa publicación do texto íntegro das bases e a convocatoria no Boletín Oficial da Provincia de Pontevedra (BOPPO) e o extracto no Diario Oficial de Galicia (DOG). Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: a. DNI ou NIE da persoa solicitante b. Títulos universitarios da persoa solicitante c. Títulos non universitarios da persoa solicitante d. Vida laboral da persoa solicitante (só no caso de que sexa necesario para a fase de concurso) e. Acreditación da condición de discapacidade, no caso de estar recoñecida pola Comunidade Autónoma de Galicia (só no caso de se alegue esta circunstancia para a exención da taxa por dereitos de exame e para as prazas reservadas). No caso de que as persoas interesadas se opoñan a esas consultas deberán indicalo no cadro habilitado no formulario de inicio e achegar os documentos correspondentes. Excepcionalmente, no caso de que algunha circunstancia imposibilitase a obtención dos citados datos poderáselles requirir ás persoas interesadas a presentación dos documentos correspondentes. As persoas solicitantes deberán achegar, xunto coa solicitude, a seguinte documentación: A documentación complementaria deberá presentarse por medios electrónicos. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a mostra do documento orixinal para o cotexo da copia electrónica presentada. Será requisito necesario para participar nas probas selectivas aboar, dentro do prazo de presentación de instancias, os dereitos de exame e os gastos de tramitación que, no seu caso, determine a entidade bancaria. O recibo, que se descargará xunto coa solicitude de participación, poderase pagar en calquera sucursal, por banca electrónica e nos caixeiros habilitados de ABANCA. A través da súa páxina web (http://www.abanca.com/gl/pago-de-recibos) poderase realizar o pagamento con tarxeta sen necesidade de ser clienta ou cliente da entidade introducindo os datos identificativos que figuran na cabeceira deste documento. En función da praza ou posto ao que se opte as cantidades que se aboen en concepto de dereitos de exame serán as seguintes: En ningún caso a mera presentación e o pagamento dos dereitos de exame suporá substituír o trámite de presentación en tempo e forma da solicitude, segundo o disposto na base quinta. Os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas. Estarán exentas de pagar os dereitos de exame as persoas con discapacidade igual ou superior ao 33 %, o que deberán acreditar coa documentación correspondente. Todos os trámites administrativos que as persoas interesadas deban realizar durante a tramitación deste procedemento, agás o establecido en relación coa documentación acreditativa dos méritos da fase de concurso, realizaranse preferentemente por medios electrónicos (rexistro electrónico) a través do modelo “Instancia xenérica”, dispoñible en https://sede.depo. gal ou, opcionalmente, a través do mesmo modelo pero de forma presencial en calquera dos lugares e rexistros establecidos na normativa reguladora do procedemento administrativo común. Se a solicitude non reúne os datos esixidos na convocatoria ou calquera dos previstos no artigo 66 da LPACAP requiriráselles ás persoas interesadas, de conformidade co establecido no seu artigo 68, que nun prazo de 10 días hábiles emenden as faltas ou presenten os documentos preceptivos, indicándolles que, de non o facer, se terá por desistida a súa solicitude, que se arquivará sen máis trámites.1) Unha vez rematado o prazo de 20 días hábiles fixado para presentar as solicitudes a institución provincial ditará unha resolución, no prazo máximo dun mes, na que declarará aprobada a lista de persoas admitidas e excluídas e especificará, no seu caso, os motivos de exclusión, que se publicará no BOPPO, na páxina web e no taboleiro de anuncios da Deputación, de conformidade co establecido no artigo 45 da LPACAP.2) As persoas excluídas disporán dun prazo de 10 días hábiles, contados a partir do día seguinte ao da publicación da resolución, para poder emendar, no seu caso, o defecto que motivase a exclusión. No suposto de producirse reclamacións deberá ditarse unha nova resolución estimándoas ou desestimándoas coa publicación da lista definitiva no BOPPO, na páxina web e no taboleiro de anuncios.3) Contra a resolución do deputado delegado, na que se aproba da lista definitiva, poderase interpoñer un recurso potestativo de reposición ante o mesmo órgano que a ditou, no prazo dun mes a partir do día seguinte ao desta notificación (artigos 112 e 123 da LPACAP) ou ben un recurso contencioso-administrativo perante o Xulgado do Contencioso-Administrativo de Pontevedra, no prazo de dous meses, segundo o artigo 46 da Lei 29/1998, de 13 de xullo, reguladora da xurisdición contencioso-administrativa.4) O feito de figurar como incluídas na relación de persoas admitidas non significa que se lles recoñeza ás persoas interesadas posuíren os requisitos esixidos no procedemento selectivo convocado, que deberán ser xustificados documentalmente no suposto de que as persoas admitidas superen as probas selectivas.1) Unha vez recibidas as solicitudes as persoas admitidas que reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos.2) A presentación da documentación acreditativa de méritos realizase a través do formulario normalizado “217424B Documentación acreditativa de méritos da fase de concurso nos procedementos de selección para o acceso ao emprego público”, dispoñible na sede electrónica da Deputación de Pontevedra (https://sede.depo. gal). 3) O prazo para presentar as solicitudes será de 10 días hábiles, contados a partir do día seguinte ao da publicación da lista definitiva de aspirantes admitidos e excluídos, que se publicará no BOPPO, na páxina web e no taboleiro de anuncios da Deputación, de conformidade co establecido no artigo 45 da Lei 39/2015, do 1 de outubro, do procedemento administrativo común das administracións públicas.4) Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF, sendo o tamaño máximo permitido por ficheiro de 3 MB.5) Unha vez subida toda a documentación o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles.6) Para formalizar a acreditación dos méritos achegados as persoas interesadas deberán presentar por medios electrónicos, a instancia xerada a través do formulario normalizado, dispoñible na sede electrónica da Deputación de Pontevedra (https://sede.depo. gal). Para a presentación das solicitudes a través do rexistro electrónico, a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). 1. Cando no último día do prazo se produza unha incidencia técnica que imposibilite o funcionamento da sede electrónica da Deputación de Pontevedra, o prazo afectado ampliarase automaticamente, ata o seguinte día hábil, en beneficio de todas as persoas interesadas no procedemento aínda que esta ampliación só producirá efectos para a presentación de solicitudes, escritos e comunicacións por medios electrónicos.2. Para que se produza a ampliación automática do prazo segundo o previsto neste artigo será necesario que a incidencia teña unha duración continuada superior a unha hora nas últimas vinte e catro ou de menos dunha hora nas últimas doce últimas do prazo.3. As ampliacións automáticas dos prazos serán obxecto de publicidade mediante un anuncio publicado na sede electrónica da Deputación de Pontevedra no que se indicará con claridade o procedemento ou procedementos afectados pola ampliación automática, así como o día hábil seguinte no que finaliza o prazo ampliado 4. Deberá quedar no expediente constancia desta incidencia técnica mediante un certificado expedido para ou efecto polo servizo da Deputación de Pontevedra con competencias en novas tecnoloxías non que conste tal incidencia, ou tempo que permaneceu inactiva a sede electrónica e, na medida do posible, as causas.5. A ampliación automática prevista neste artigo enténdese sen prexuízo da posibilidade de ampliar o prazo non vencido previsto no artigo 32.1 da Lei 39/2015, do 1 de outubro, do procedemento administrativo común das administracións públicas.1) Os membros dos tribunais cualificadores serán designados polo deputado delegado, segundo o disposto no artigo 4, parágrafos e) e f) do Real decreto 896/1991, de 7 de xuño, así como no artigo 60 da Lei do estatuto básico do empregado público (LEBEP), tendo en conta a paridade entre mulleres e homes.2) O tribunal cualificador estará integrado por cinco membros titulares e cinco suplentes. A pertenza aos órganos de selección será sempre a título individual, sen que poida exercerse en representación nin por conta de ninguén.3) A composición do tribunal axustarase aos principios de imparcialidade e profesionalidade dos seus membros, e que deben pertencer a un corpo, escala ou categoría profesional para o que se requira unha titulación de nivel igual ou superior ao esixido para acceder á praza ou posto convocado.4) Non poderán formar parte do tribunal as persoas de elección ou designación política, o funcionariado interino nin o persoal eventual.5) O tribunal poderá dispoñer a incorporación aos seus traballos de asesoras e asesores especialistas, con voz e sen voto, cando a natureza ou as circunstancias dalgunha das probas así o aconsellen, as mencionadas asesoras e asesores limitaranse a prestar colaboración nas súas especialidades técnicas.6) Antes de que teña lugar cada unha das probas, e xuntamente coa lista de persoas admitidas, publicarase no BOPPO e no taboleiro de anuncios da Deputación a resolución pola que se nomean os membros titulares e suplentes do tribunal cualificador.7) Os membros dos tribunais deberán absterse de intervir, comunicándollo ao deputado delegado, cando concorra neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público (LRXSP), ou cando realizasen tarefas de preparación de aspirantes durante os cinco anos anteriores á publicación desta convocatoria. Así mesmo, as persoas aspirantes poderán recusar os membros do tribunal cando concorra neles algunha das circunstancias previstas para a abstención e de conformidade co establecido no artigo 24 da LRXSP.8) O tribunal cualificador deberá constituírse na data que designe o deputado delegado, entenderase validamente constituído cando asista a maioría absoluta dos seus membros, titulares ou suplentes. Na sesión constitutiva adoptaranse as decisións pertinentes para o correcto desenvolvemento das probas selectivas.9) A partir da sesión de constitución o tribunal, para actuar validamente, requirirá a presenza da maioría absoluta dos seus membros, titulares ou suplentes, e axustará as súas actuacións en todo momento ao disposto na LRXSP e ás bases xerais e específicas reguladoras desta convocatoria.10) O tribunal cualificador adoptará as medidas precisas naqueles casos nos que resulte necesario para que as persoas con discapacidade gocen de similares condicións que o resto de aspirantes, dispoñerá, no seu caso, as posibles adaptacións de tempo e de medios.11) No caso de ausencia da presidenta ou presidente titular ou suplente actuará no seu lugar a ou o vogal designado en primeira orde.12) Os membros do tribunal e o persoal asesor que asista ás sesións percibirán as axudas de custo segundo a contía legalmente establecida. Os procedementos de selección, en fase de oposición, consistirán en probas de coñecementos xerais ou específicos teóricos e prácticos, incluídas as de tipo test, segundo a natureza e as funcións dos postos de traballo que van desempeñar as persoas seleccionadas. Na fase de concurso comprobaranse e cualificaranse os méritos alegados conforme ao baremo descrito na base décimo novena das bases xerais.1) A data e mais a hora na que deberá constituírse cada tribunal, así como o día e a hora para o comezo do primeiro exercicio das probas selectivas convocadas, serán determinados polo deputado delegado mediante resolución, xuntamente coa aprobación da lista definitiva de persoas admitidas e a composición do tribunal, que se publicará mediante anuncio no BOPPO na páxina web e no taboleiro de anuncios da Deputación, polo menos con 10 días naturais de antelación.2) As persoas aspirantes convocaranse para cada exercicio nun único chamamento, e quedarán decaídas no seu dereito as que non comparezan a realizalo, salvo os casos debidamente xustificados, que resolverá o tribunal.3) No concurso-oposición o tribunal deberá reunirse antes de que se inicie a fase de oposición co fin de efectuar a valoración e a cualificación dos méritos achegados polas persoas aspirantes.4) As persoas aspirantes deberán presentarse para realizaren cada exercicio provistas do DNI ou doutro documento fidedigno acreditativo da súa identidade a xuízo do tribunal, e tamén dos medios materiais necesarios para a súa práctica.1) En calquera momento o tribunal poderá requirirlles ás opositoras e opositores que acrediten a súa identidade.2) A orde de actuación das opositoras e opositores para realizaren aqueles exercicios que non poidan facerse de forma simultánea determinaraa o tribunal mediante sorteo en presenza das persoas aspirantes e inmediatamente antes de iniciarse o exercicio.3) Na realización e corrección dos exercicios escritos garantirase o anonimato, para o que o tribunal poderá utilizar os medios que considere oportunos.4) Se en calquera momento do proceso selectivo chegase a coñecemento do tribunal que algunha das persoas aspirantes non posúe a totalidade dos requisitos esixidos na respectiva convocatoria deberá propoñerlle ao deputado delegado, previa audiencia coa persoa interesada, a súa exclusión indicando as inexactitudes ou falsidades observadas para os efectos procedentes.5) Unha vez concluído cada un dos exercicios da oposición correspondente o tribunal fará pública, na páxina web e no taboleiro de anuncios, a relación de aspirantes que o superasen, indicando a puntuación obtida. As persoas opositoras non incluídas na lista terán a consideración de “non aptas”. 6) A relación de persoas aprobadas en cada exercicio deberá publicarse na páxina web e no taboleiro de anuncios da Deputación polo menos con 12 horas de antelación á nova reunión do tribunal cando se trate do mesmo exercicio e con 24 horas de antelación cando se trate dun novo exercicio.7) Os exercicios terán lugar a porta pechada sen outra asistencia que a dos membros do tribunal, as persoas designadas por este como colaboradoras e as persoas opositoras, excepto na lectura dos exercicios escritos, que será pública.8) Desde o momento en que remate un exercicio ou proba e ata que empece o seguinte deberá transcorrer un prazo mínimo de 48 horas e un máximo de 40 días hábiles.9) As puntuacións obtidas no exercicio tipo test serán publicadas no taboleiro de anuncios e na páxina web da Deputación e, as persoas aspirantes terán un prazo de 2 días hábiles, contados a partir do día seguinte ao da publicación da plantilla coas respostas correctas, para presentar as reclamacións que consideren oportunas. Unha vez resoltas, no seu caso, as alegacións presentadas, ou transcorrido o citado prazo, convocaranse as persoas aspirantes que o superasen para a realización do segundo exercicio.10) Contra os acordos do tribunal poderá interpoñerse un recurso administrativo de alzada ante o presidente que o nomeou, segundo o previsto no artigo 121 da LPACAP.1) Cada un dos exercicios obrigatorios e eliminatorios da oposición será cualificado entre cero (0) e dez (10) puntos; para aprobar cada un dos exercicios necesitarase obter unha puntuación mínima de cinco (5) puntos. No exercicio tipo test penalizaranse as preguntas mal contestadas, de xeito que por cada 3 preguntas incorrectas se descontará 1 correcta ou a súa parte proporcional. Ademais, neste exercicio o tribunal marcará a puntuación esixida (nota de corte) para superar a proba en función da complexidade técnica desta e das peculiaridades propias da praza ou posto convocado, que se corresponderá cun número determinado de respostas acertadas unha vez descontada a penalización por respostas incorrectas. A indicada nota de corte pode ser inferior, igual ou superior ao 50 % do número de preguntas que compoñen o exercicio. Neste tipo de exercicios quedarán automaticamente anulados os exames que teñan sinais ou marcas que puidesen romper o anonimato, así como os que resulten ilexibles.2) O exercicio obrigatorio e non eliminatorio sobre o coñecemento do idioma galego cualificarase de cero (0) a dous (2) puntos. Quedan exentas desta proba as persoas aspirantes que acrediten o Celga 4, outorgándoselle a cualificación máxima (2 puntos). 3) A cualificación de cada aspirante nos diferentes exercicios do proceso de selección será o resultado da media aritmética das puntuacións outorgadas por todos os membros do tribunal.4) Cando entre dúas puntuacións outorgadas por parte dos membros do tribunal exista unha diferenza de 3 ou máis enteiros serán automaticamente excluídas ambas, a maior e a menor, e a media aritmética calcularase coas puntuacións concedidas polos demais membros do tribunal.1) Nesta fase comprobaranse e cualificaranse os méritos alegados e xustificados documentalmente polas persoas aspirantes. A suma das puntuacións obtidas no concurso non poderá superar o 40 % da suma de puntuacións correspondentes á fase da oposición, e os títulos necesarios para acceder a outro superior non se computarán cando estes xa se valorasen.2) Nesta fase valoraranse os méritos específicos adecuados ás características das prazas ou postos convocadas, segundo o seguinte: A experiencia profesional deberá acreditarse mediante certificación, expedida pola Administración pública na que prestou servizos, na que se faga constar a praza ou o posto de traballo que desempeñou e o cómputo total de días, meses ou anos traballados (ou copia compulsada). Para tal efecto non se terán en conta as fotocopias de contratos de traballo nin a vida laboral expedida pola Tesourería Xeral da Seguridade Social. Tampouco se computarán neste apartado os contratos administrativos de servizos. Neste apartado só se valorarán titulacións distintas ou superiores á esixida para acceder á praza ou posto convocado.3) O tribunal cualificador poderá requirirlles ás persoas aspirantes que acrediten a verificación dos extremos recollidos na documentación presentada así como cantas precisións estimen oportunas.4) A presentación dos méritos realizarase a través do seu modelo normalizado, segundo o previsto na base décimo segunda.5) A cualificación dos méritos na fase de concurso será anterior á fase de oposición e as puntuacións outorgadas publicaranse no taboleiro de anuncios e na páxina web da Deputación.6) Unicamente serán obxecto de valoración os méritos das persoas que superasen a fase de oposición.7) Cada mérito alegado deberá ter incorporado o seu documento acreditativo e dixitalizado.8) Transcorrido este prazo, o Servizo de Recursos Humanos entregaralle a documentación achegada polas persoas aspirantes ao tribunal cualificador para a súa valoración conforme o baremo recollido nestas bases. O resultado será publicado na páxina web e no taboleiro de anuncios da Deputación provincial.9) As persoas interesadas poderán formular alegacións ante o tribunal seleccionador no prazo de 10 días hábiles contados a partir do día seguinte ao da publicación das puntuacións outorgadas na fase de concurso no taboleiro de anuncios.10) A puntuación obtida na fase de concurso non terá carácter eliminatorio e non poderá terse en conta para superar os exercicios da fase de oposición.1) Á cualificación obtida polas persoas aspirantes, resultante da suma das puntuacións outorgadas nos distintos exercicios obrigatorios e eliminatorios, sumaráselle a que corresponda aos exercicios obrigatorios non eliminatorios e aos voluntarios realizados e, no seu caso, a puntuación obtida na fase de concurso, acadándose así a puntuación final.2) Determinada a cualificación final das persoas aspirantes o tribunal fará pública a relación de persoas aprobadas por orde de puntuación na páxina web e no taboleiro de anuncios da institución provincial.3) O tribunal non poderá, en ningún caso, aprobar nin declarar que superou as probas selectivas un número de persoas aspirantes superior ao de prazas ou postos convocados en cada proceso selectivo. Calquera proposta de persoas aprobadas que contraveña o establecido anteriormente será nula de pleno dereito.4) Non obstante, o tribunal, ao cualificar cada un dos exercicios, non terá en conta a limitación anterior, que só se considerará ao formularlle ao deputado delegado a proposta coa relación de persoas aprobadas, na que só se incluirán aquelas opositoras e opositores que obtivesen a maior puntuación total final, que nunca poderán superar o número de prazas ou postos convocados en cada proceso selectivo.5) No suposto de empate nas puntuacións totais finais de dúas ou máis persoas aspirantes, este resolverase tendo en conta a maior puntuación obtida no primeiro exercicio e, se isto non fose suficiente, a puntuación obtida nos sucesivos exercicios ata que o empate se resolva. De persistir, resolverase por sorteo. Nos sistemas de concurso-oposición resolverase pola puntuación total acadada na fase de concurso e de manterse o empate pola do apartado a) do baremo de méritos e así sucesivamente.6) Todo isto sen prexuízo do disposto no Decreto lexislativo 2/2015, de 12 de febreiro, polo que se aproba o Texto refundido das disposicións legais da Comunidade Autónoma de Galicia en materia de igualdade.1) A relación de persoas aprobadas, publicada no taboleiro de anuncios da institución provincial, conterá unha advertencia recordándolles a estas que deberán presentar a documentación sinalada nas bases para xustificar que cumpren os requisitos esixidos para ingresar na función pública local e accederen á praza ou posto convocado.2) As persoas aspirantes propostas achegarán, dentro do prazo de 20 días naturais, contados desde a publicación da relación de persoas aprobadas na páxina web e no taboleiro de anuncios da institución provincial, os documentos acreditativos da capacidade e mais dos requisitos esixidos na convocatoria, salvo que estes xa consten no seu expediente: a) Certificación de nacemento expedida no Rexistro civil correspondente b) Fotocopia debidamente compulsada do título académico esixido para o ingreso c) Certificado médico, sen prexuízo dun posterior recoñecemento d) Declaración xurada de non estar separadas do servizo das administracións públicas nin incursas nalgunha das causas de incapacidade ou incompatibilidade determinadas na lexislación vixente e) Número da Seguridade Social f) Certificado do número de conta bancaria g) Documentación xustificativa daqueloutros requisitos esixidos para o ingreso nas bases específicas de cada proceso selectivo 3) Ante a imposibilidade, debidamente xustificada, de presentar os documentos sinalados, as persoas aspirantes poderán acreditar que reúnen as condicións esixidas mediante calquera outro medio de proba admitido en dereito.4) Quen non presentase a documentación sinalada anteriormente dentro do prazo fixado, salvo causa de forza maior, non poderá ser nomeada funcionaria ou funcionario de carreira, nin tampouco se ao examinar a documentación se deducise que carece dalgún requisito.1) Concluído o proceso selectivo, as persoas aprobadas, cun número que non poderá exceder en ningún caso o das prazas ou postos convocados, serán nomeadas funcionarias ou funcionarios de carreira ou, de ser o caso, persoal laboral fixo, polo deputado delegado, unha vez que xustifiquen documentalmente o cumprimento dos requisitos previstos nestas bases para o ingreso.2) A proposta do tribunal cualificador terá carácter vinculante para a Presidencia, que ordenará a publicación dos nomeamentos no BOPPO, sen prexuízo da súa toma de posesión, unha vez que se practique a notificación persoal de nomeamento.3) A toma de posesión efectuarase dentro do prazo máximo dun mes a partir da publicación do nomeamento; de non o facer nin existir causa xustificada, que deberá ser alegada e aceptada, as persoas nomeadas quedarán na situación de cesantes. No caso de persoal laboral fixo procederase á formalización do preceptivo contrato de traballo no prazo indicado.4) Os postos de traballo vacantes que se van cubrir como consecuencia destes procesos selectivos adxudicaranse de acordo coas peticións das persoas interesadas entre os postos ofertados e segundo a orde de puntuación obtida no proceso selectivo. As bases xerais e específicas desta convocatoria vinculan a Administración provincial, os tribunais cualificadores e as persoas aspirantes que participen nos procesos selectivos convocados. Os tribunais de cada proceso selectivo quedan facultados para interpretar as bases da convocatoria e para resolver cantas dúbidas e incidencias presente a súa aplicación. Ademais, poderán adoptar os acordos necesarios procurando a boa orde e o bo desenvolvemento do proceso selectivo. Os procesos selectivos regularanse polo disposto nas bases xerais e específicas da convocatoria e, no que non estea previsto nelas, polo Real decreto lexislativo 5/2015, de 30 de outubro, que aproba o Texto refundido da Lei do estatuto básico do empregado público; pola Lei 2/2015, de 29 de abril, que aproba a Lei do emprego público de Galicia; polo Real decreto lexislativo 781/1986, de 18 de abril, que aproba o Texto refundido das disposicións legais vixentes en materia de réxime local (artigos do 134 ao 137); polo Real decreto 896/1991, de 7 de xuño, sobre o procedemento de selección na Administración local; polo Decreto 95/1991, de 20 de marzo, que aproba o regulamento de selección de persoal da Administración da Comunidade Autónoma de Galicia, e polo Real decreto 364/1995, que aproba o Regulamento xeral de ingreso do persoal ao servizo da Administración do Estado. As bases xerais e específicas da convocatoria e cantos actos administrativos deriven delas e das actuacións dos tribunais poderán ser impugnados nos casos e na forma establecidos pola LPACAP e a Lei 29/1998, de 13 de xullo, reguladora da xurisdición contencioso-administrativa. A Administración provincial tamén poderá, no seu caso, revisar as resolucións dos tribunais segundo o previsto na citada LPACAP. Convócanse dúas prazas de coordinadora ou coordinador de brigadas, integradas no grupo C1; da escala de Administración especial, subescala servizos especiais, clase persoal de oficios, e dotadas coas retribucións básicas correspondentes ao seu grupo de titulación e as complementarias asignadas aos postos de traballo ao que se adscriban as prazas. Establécese o sistema de concurso oposición por quenda de promoción interna horizontal. Ademais das condicións xerais sinaladas na base cuarta das bases xerais, as persoas aspirantes deberán reunir os seguintes requisitos: a) Estar en posesión do título de bacharelato, técnica ou técnico ou equivalente, ou estar en condicións de obtela o día en que remate o prazo de presentación de instancias. b) Ser funcionaria ou funcionario de carreira da Deputación de Pontevedra en situación administrativa de servizo activo e acreditar unha antigüidade de polo menos dous anos nunha praza de condutora ou condutor maquinista, grupo C1, neste organismo provincial. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 40 preguntas con catro respostas alternativas propostas polo tribunal e correspondentes ao contido do programa. O tempo de realización deste exercicio será de 40 minutos. SEGUNDO EXERCICIO, de carácter obrigatorio e eliminatorio. Consistirá na resolución dun suposto práctico relacionado coa parte específica do programa no tempo que marque o tribunal. Posteriormente, e no caso de que proceda, serán convocadas polo tribunal para proceder á súa lectura pública, que levará a cabo a súa autora ou autor ou, no caso de imposibilidade, a persoa que designe ou un membro do tribunal. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal. De conformidade co disposto no R. d. 896/1991, o programa da convocatoria consta de 40 temas; non obstante, en base ao previsto no artigo 77 do R. d. 364/1995, de 10 de marzo, as persoas aspirantes a estas prazas da quenda de promoción interna están exentas das materias das que acreditasen suficientes coñecementos nas probas de ingreso, polo que quedan reducidos a 20 temas 1.—A Constitución española de 1978. Principios xerais. Dereitos e deberes fundamentais dos españois.2.—O procedemento administrativo: fases. Suspensión da execución. Audiencia da persoa interesada. Resolución.3.—A provincia: antecedentes, concepto e caracteres. A organización provincial. Competencias.4.—O municipio: concepto. Elementos esenciais. A organización municipal. Competencias.1.—Nocións sobre estradas. Elementos constitutivos. Tipos de estradas 2.—Explanacións e drenaxes 3.—Firmes e pavimentos 4.—Obras de fábrica 5.—Elementos complementarios das estradas 6.—Traballo na estrada 7.—Consideracións xerais sobre seguridade viaria 8.—Normas de sinalización 9.—Conservación de obras de terra, fábrica e drenaxe 10.—Conservación de sinalización e balizamento 11.—Operacións de carácter xeral na conservación de firmes 12.—Conservación de firmes flexibles e semirríxidos 13.—Supostos sobre replanteos e medicións 14.—Seguridade e saúde en obras de construción e conservación de estradas.15.—Protocolo de actuación para os proxectos de seguridade viaria na rede provincial da Deputación de Pontevedra 16.—Instrución de deseño dos dispositivos de precaución para as vías provinciais da Deputación de Pontevedra Convócase un posto de traballo de encargada ou encargado de montaxe, clasificado no grupo equivalente á praza do C1, e dotado coas retribucións asignadas ao seu grupo de clasificación na RPT. Establécese o sistema de concurso oposición por promoción interna Ademais das condicións xerais sinaladas na base cuarta das Bases xerais, as persoas aspirantes deberán reunir os seguintes requisitos: a) Estar en posesión do título de bacharelato, técnica ou técnico ou equivalente, ou estar en condicións de obtela o día en que remate o prazo de presentación de instancias. Para os efectos desta convocatoria, considéranse equivalentes á posesión da titulación esixida: 1) Ter aprobadas as probas de acceso á universidade para maiores de 25 anos ou estar en condicións de obter o certificado correspondente na data en que remate o prazo de presentación de solicitudes; 2) Ter unha antigüidade de dez anos nun corpo ou escala do grupo C2 ou ter unha antigüidade de cinco anos nun corpo ou escala do grupo C2 e ter superado ou superar un curso específico de formación. Así mesmo terase en conta a orde EDU/1603/2009, de 10 de xuño, pola que se establecen equivalencias cos títulos de Graduado en Educación Secundaria Obrigatoria e de Bacharelato regulados na Lei Orgánica 2/2006, de 3 de maio, de Educación. b) Ser persoal laboral fixo da Deputación de Pontevedra e acreditar unha antigüidade de polo menos dous anos nun posto de encargada ou encargado do nivel C2 no Museo Provincial. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 40 preguntas con catro respostas alternativas propostas polo tribunal e correspondentes ao contido do programa. O tempo de realización deste exercicio será de 40 minutos. SEGUNDO EXERCICIO, de carácter obrigatorio e eliminatorio. Consistirá na resolución dun suposto práctico relacionado coa parte específica do programa, no tempo que marque o tribunal. Posteriormente, e no caso de que proceda, serán convocadas polo tribunal para proceder á súa lectura pública, que levará a cabo a súa autora ou autor ou, no caso de imposibilidade, a persoa que designe ou un membro do tribunal. CUARTO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal. De conformidade co disposto no Convenio Colectivo de persoal laboral e R. d. 896/1991, o programa da convocatoria consta de 40 temas; non obstante, en base ao previsto no artigo 77 do R. d. 364/1995, de 10 de marzo, as persoas aspirantes a estas prazas da quenda de promoción interna están exentas das materias das que acreditasen suficientes coñecementos nas probas de ingreso, polo que quedan reducidos a 20 temas 1.—A Constitución española de 1978. Principios xerais. Dereitos e deberes fundamentais dos españois.2.—O procedemento administrativo: fases. Suspensión da execución. Audiencia da persoa interesada. Resolución.3.—A provincia: Antecedentes, concepto e caracteres. A organización provincial. Competencias.4.—Protección de datos. Principios e dereitos da persoa. Igualdade. Principios reitores.1.—O Museo de Pontevedra. A súa historia. Edificios 2.—O Sexto edificio. Salas de exposición. Espazos exposicións temporais.3.—A montaxe expositiva. Planificación. Principais actuacións 4.—A montaxe expositiva. Desenvolvemento. Preparación do espazo.5.—A montaxe expositiva. Iluminación. Tipos de iluminación. Requisitos técnicos.6.—Normas básicas para o manexo das obras de arte.7.—Traspaso de obras e montaxe en sala. Protocolo de actuación 8.—O transporte de obras. Requisitos técnicos e protocolo 9.—Almacenamento, manipulación, embalaxe. Criterios e sistemas 10.—O perfil profesional da persoa experta en montaxe. Principais funcións 11.—Criterios e condicionantes da montaxe da exposición temporal.12.—Almacenamento de obxectos. Manipulación manual de cargas. Prevención de riscos no almacén. Plan de actuación de emerxencia. Plans de autoprotección.13.—Os espazos na montaxe museística. Tratamento.14.—Tratamento previo á montaxe. Técnicas preparatorias. O enmarcado das obras 15.—O Museo como espazo expositivo. Almacenamento, manipulación e embalaxe das obras. Criterio e sistemas.16.—Prevención riscos laborais. Dereitos e obrigas. Convócase un posto de traballo de encargada ou encargado de carpintería, clasificado no grupo equivalente a praza do C1, e dotado coas retribucións asignadas ao seu grupo de clasificación na RPT. Establécese o sistema de concurso oposición por quenda de promoción interna Adema is das condicións sinaladas na base cuarta das xerais as persoas aspirantes deberán: a) Estar en posesión do título de bacharelato, técnico ou equivalente, ou estar en condicións de obtelo día en que remate o prazo de presentación de instancias. Para os efectos desta convocatoria, considéranse equivalentes á posesión da titulación esixida: 1) Ter aprobadas as probas de acceso á universidade para maiores de 25 anos ou estar en condicións de obter o certificado correspondente na data en que remate o prazo de presentación de solicitudes; 2) Ter unha antigüidade de dez anos nun corpo ou escala do grupo C2 ou ter unha antigüidade de cinco anos nun corpo ou escala do grupo C2 e ter superado ou superar un curso específico de formación. Así mesmo terase en conta a orde EDU/1603/2009, de 10 de xuño, pola que se establecen equivalencias cos títulos de Graduado en Educación Secundaria Obrigatoria e de Bacharelato regulados na Lei Orgánica 2/2006, de 3 de maio, de Educación. b) Ser persoal laboral fixo da Deputación de Pontevedra e acreditar unha antigüidade de polo menos dous anos nun posto de encargado grupo C2 no Museo Provincial. PRIMEIRO EXERCICIO, de carácter obrigatorio e eliminatorio. Consistirá en contestar por escrito un test de 40 preguntas con catro respostas alternativas propostas polo tribunal e correspondentes ao contido do programa. O tempo de realización deste exercicio será de 40 minutos. SEGUNDO EXERCICIO, de carácter obrigatorio e eliminatorio. Consistirá na resolución dun suposto práctico relacionado coa parte específica do programa, no tempo que marque o tribunal. Posteriormente, e no caso de que proceda, serán convocadas polo tribunal para proceder á súa lectura pública, que levará a cabo a súa autora ou autor ou, no caso de imposibilidade, a persoa que designe ou un membro do tribunal. TERCEIRO EXERCICIO, de carácter obrigatorio e non eliminatorio. Consistirá na tradución directa ao idioma galego, sen axuda do dicionario, dun texto en castelán elixido polo tribunal. De conformidade co disposto no Convenio Colectivo de persoal laboral e R. d. 896/1991, o programa da convocatoria consta de 40 temas; non obstante, en base ao previsto no artigo 77 do R. d. 364/1995, de 10 de marzo, as persoas aspirantes a estas prazas da quenda de promoción interna están exentas das materias das que acreditasen suficientes coñecementos nas probas de ingreso, polo que quedan reducidos a 20 temas 1.—A Constitución es pañola de 1978. Principios xerais. Dereitos e deberes fundamentais dos españois.2.—O procedemento administrativo: fases. Suspensión da execución. Audiencia da persoa interesada. Resolu ción.3.—A provincia. Antecedentes, concepto e caracteres. A organización provincial. Competencias.4.—Protección de datos. Principios e dereitos da persoa. Igualdade. Principios reitores.1.—Carpintería: tarefas desenvolvidas no Museo. Útiles e ferramentas manuais. Abatemento e corta de árbores 2.—Ferramentas e instrumentos auxiliares das tarefas de carpintería. Afiado e afinado de ferramentas. Ferraxes e a súa colocación.3.—Ferrería, tarefas desenvolvidas polo ou polo peón, útiles e ferramentas manuais.4.—Prevención de riscos no almacén. Plans de autoprotección. Riscos contemplados no plan de autoprotección. Plan de actuación ante emerxencias.5.—Descrición, características e aplicacións das distintas ferramentas de man (serra, martelo, alicates, pala, paleta, destornillador, pincel, brocha, sacho, rastrillo, foz e demais ferramentas e utensilios.6.—Electricidade en traballos de carpintería. Tarefas desenvolvidas. Útiles e ferramentas manuais 7.—Pintura na carpintería. Tarefas desenvolvidas polo persoal de montaxe, útiles e ferramentas manuais.8.—Os espazos de montaxe expositiva. Tratamento.9.—Avarías e reparación de elementos dos edificios do Museo. Tratamento e protocolo especial. Reparacións de emerxencia.10.—Exposicións temporais: definición, xestión e organización.11.—Medidas de seguridade e hixiene na montaxe.12.—Instrucións para embalar. Bastidores: tipos e colocación.13.—Normas básicas para o manexo de obras de arte. A montaxe expositiva. Deseño e preparación do espazo.14.—Carga, descarga e transporte de materiais, empaquetado e almacenamento de obxectos. Manipulación manual de cargas.15.—O Museo Provincial de Pontevedra. A súa historia. Edificios.16.— Prevención de riscos laborais. Dereitos e obrigas. Pontevedra, 16 de outubro de 2019 O deputado delegado O secretario Carlos Lóp ez Font Carlos Cuadrado Romay